DĖL 2021–2022 M. ŠILDYMO SEZONO PRADŽIOS

2021 m. spalio 4 d. Nr. DĮV-1067

Šilalė

 Vadovaudamasis Lietuvos Respublikos vietos savivaldos įstatymo 6 straipsnio 30 punktu, 29 straipsnio 8 dalies 2 punktu, Lietuvos Respublikos šilumos ūkio įstatymo 2 straipsnio 29 dalimi, 13 straipsnio 1 dalimi, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 ,,Dėl Šilumos tiekimo ir vartojimo taisyklių patvirtinimo“, 61, 65 ir 66 punktais bei atsižvelgdamas į teisės aktuose nustatytas higienos normas ir meteorologines sąlygas:

 1. N u s t a t a u 2021–2022 metų šildymo sezono pradžią Šilalės rajono savivaldybės teritorijoje – 2021 m. spalio 7 d.

 2. N u r o d a u, kad šilumos vartotojai ir daugiabučių namų butų ir kitų patalpų savininkai, nepažeisdami teisės aktuose nustatytų higienos normų, suderinę su šilumos tiekėju, turi teisę patys nuspręsti dėl savo pastatų šildymo pradžios.

 3. P a v e d u paskelbti šį įsakymą vietinėje spaudoje ir Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

Administracijos direktorius Tadas Bartkus